יאיר גזבר

הרב יאיר גזבר (נולד בי"ד בטבת תשכ"ה 19 בדצמבר 1964) הוא ראש ישיבת ירושלים לצעירים, ממייסדי וממנהלי תתמ"ד "נחלה" בשכונת הר נוף בירושלים ור"מ בישיבת מרכז הרב.

ביוגרפיה
נולד וגדל בשכונת יד אליהו בתל אביב, לצבי חנוך וצביה גזבר. למד בישיבה התיכונית בשעלבים. בגמר התיכון, למד בישיבת קדומים אצל הרב יצחק בן שחר, ולאחר שנתיים וחצי עבר לישיבת מרכז הרב, שבה למד עד שנת ה'תשנ"ז, בה התמנה לר"מ על ידי ראש הישיבה הרב אברהם אלקנה כהנא שפירא. במשך 19 שנה שימש ר"מ לבני שיעור א'. בשנת תשנ"ט היה ממייסדי תלמוד תורה ממ"ד "נחלה" בשכונת הר נוף בירושלים, וניהל אותו.

בשנת ה'תשע"ו התמנה לראש ישיבת ירושלים לצעירים ביחד עם הרב ירחמיאל וייס לקראת פרישתו בשנת ה'תשע"ז. בעקבות כך, צמצם פעילותו בישיבת מרכז הרב וחדל מלהיות ר"מ של שיעור א', אך הוא ממשיך להעביר בה שיעורים באמונה.

משפחתו
נשוי ללאה, בתו של הרב שמואל יניב ואב לשמונה. מתגורר בשכונת הר נוף בירושלים. אחד מבניו הוא יהודה גזבר־פניגשטיין, סופר ומעביר סדנאות הכתיבה. גיסו הוא חגי לובר (נשותיהם אחיות).

חיבוריו
ישרי לב - פירוש על מסילת ישרים שנערך על פי שיעוריו. בין השאר עוסק הספר בנושאים: עניינו של הרע בעולם, התערות נכונה בחברה, משמעותו של ספר מסילת ישרים לדורנו, התמצאות במבנה הנפש, יופי ואסתטיקה בעבודת ה', היחס בין הרוח לחומר, מהו כבוד אמיתי? מה בין צדיק לחסיד? מה בין ביטחון להשתדלות? ומה מקומה של תורת הרמח"ל בבית מדרשו של הרב קוק. הספר נערך על ידי תלמידו הרב עזריאל שפנגנטל, מנהל ספריית ישיבת מרכז הרב, שאף הוסיף לספר סיכום של תולדות הרמח"ל ועיקרי משנתו.461 עמודים. הספר זכה להסכמותיהם של הרב שמואל יניב, הרב יעקב שפירא והרב מרדכי שריקי ראש מכון רמח"ל.
 פירוש על נתיב התורה למהר"ל שנערך על פי שיעוריו. בהוצאת מכון מים חיים המוציא ספרים וחוברות מתורתם של רבני ישיבת מרכז הרב.
הולך ואור - ב' כרכים, שיחות לספרים בראשית ושמות, הוצאת מכון מים חיים.
אור הישועה - שיעורים באורות התשובה, פורסם ע"י מכון מן החבורה בישיבת ירושלים לצעירים.
כמו כן, ערך והוציא לאור חלק מספריו של חמיו הרב שמואל יניב.

קישורים חיצוניים

 
 כתבות וראיונות - הרב יאיר גזבר, באתר ערוץ 7

שיעורים ומאמרים 
 שיעורים, באתר ישיבת מרכז הרב
 שיעורים, באתר ישיבה
 
 
 
 בתגובה ל'הכרעתו של אברהם' מאת הרב שלמה ריסקין, בתוך:  מוסף שבת - מקור ראשון, גיליון פרשת וירא, ה' בכסלו התשע"א

הערות שוליים 

בוגרי ישיבת שעלבים
בוגרי ישיבת מרכז הרב
בוגרי ישיבת קדומים
רבני ישיבת מרכז הרב
רבני ישיבת ירושלים לצעירים
ראשי ישיבות תיכוניות
תלמידי הרב אברהם אלקנה שפירא
הר נוף: רבנים
מחברי ספרי מוסר ומחשבה
תלמידי הרב שאול ישראלי
תלמידי הרב מרדכי שטרנברג
ישראלים שנולדו ב-1964